EkBass/fiwiki-20250220-pages-articles huggingface dataset:
IP (täsmennyssivu)

IP voi tarkoittaa: * IP, Internet-protokolla ** IP-paketti, Internet- protokollan perusyksikkö ** IP-osoite, verkkoon kytketyn tietokoneen yksilöivä numerosarja ** IP-tunnelointi, näennäisten yhteyksien muodostaminen IP- reitittimien välillä ** IP-puhe, IP-protokollaa käyttävän verkon välityksellä käytävän reaaliaikaisen puheen mahdollistava tekniikka ** IPv4, protokollan versio 4 ** IPv6, protokollan versio 6 * IP-luokitus, sähkölaitteiden tiiviyden määrittelevä luokitus * .ip, näennäinen ylätason verkkotunnus * Ip, kylä Sălajissa Romaniassa * Deanie Ip, kiinalainen näyttelijä ja laulaja * Itsenäisyyden Puolesta (IP), Suomessa 1970–1980-luvuilla toiminut oikeistolainen poliittinen järjestö * ip, iltapäivällä, käytetty ennen kelloaikamerkinnöissä, katso tunti * intellectual property, immateriaalioikeus, usein lyhennetty muotoon IP * instruction pointer, ohjelmalaskurin nimi eräissä suorittimissa
Louis Theroux’n vinksahtaneet viikonloput

Louis Theroux'n vinksahtaneet viikonloput (Louis Theroux's Weird Weekends) on brittiläinen dokumenttisarja, jossa brittijournalisti Louis Theroux tutustuu erilaisiin outoihin ja äärimmäisiin ilmiöihin sekä alakulttuureihin. Sarjaa on esittänyt vuosina 1998–2000 BBC Two. Suomessa sarjaa on esittänyt Yle Teema. Ohjelman avausjakso "Uskossaan autuaat" (Christianity) esitettiin 15. tammikuuta 1998. Ohjelmaa esitettiin 30. lokakuuta 2000 ja viimeinen jakso oli räppiä käsittelevä "Räppärinä" (Rap). ==Lähteet== Luokka:1990-luvun brittiläiset dokumenttiohjelmat Luokka:BBC:n televisio-ohjelmat
Udo Wachtveitl

Udo Wachtweitl (s. 21. lokakuuta 1958 München, Länsi-Saksa) on saksalainen näyttelijä. Hänet tunnetaan televisiosarjasta Rikospaikalla, jossa hän näyttelee ylikomisario Frank Leitmayria. Hän näyttelee myös vuoden 2009 elokuvassa Richterin ohne Robe. == Palkinnot == *Golden Lion (1997) *Bavarian TV Award (2001) *Adolf Grimme Award (2002) == Aiheesta muualla == * Luokka:Saksalaiset näyttelijät Luokka:Vuonna 1958 syntyneet Luokka:Elävät henkilöt
Ulrike Folkerts

Ulrike Folkerts (s. 14. toukokuuta 1961 Kassel, Länsi-Saksa) on saksalainen näyttelijä. Hänet tunnetaan parhaiten televisiosarjasta Rikospaikalla, jossa hän näyttelee Lena Odenthalia. Hän on näytellyt myös televisiosarjoissa Etsivä Lea Sommer ja Polizeiruf 110. Folkerts on opiskellut Hannover Music School of Theaterissa näyttelemistä ja musiikkia. == Palkinnot == *Bambi (2002) == Ehdokkuudet == *Bavarian TV Award (2009) == Aiheesta muualla == * Luokka:Saksalaiset näyttelijät Luokka:Vuonna 1961 syntyneet Luokka:Elävät henkilöt
Cod

Cod voi tarkoittaa: * Cape Cod, niemi Yhdysvaltojen Massachusettsin osavaltion itäkolkassa * Call of Duty, pelisarja * College of DuPage, college Glen Ellynissä, Illinoisin osavaltiossa Yhdysvalloissa. * College of the Desert, college Palm Desertin kaupungissa Kalifornian osavaltiossa Yhdysvalloissa * C.O.D., Saint Vitus -yhtyeen albumi * USS Cod, Yhdysvaltain laivaston sukellusvene * Chemical Oxygen Demand, kemiallinen hapenkulutus * ”C.O.D.”, AC/DC -yhtyeen kappale * COD, Kongon demokraattisen tasavallan maatunnus * COD, Collect on delivery ts. postiennakko
Dietmar Bär

Dietmar Bär (s. 5. helmikuuta 1961 Dortmund, Länsi-Saksa) on saksalainen näyttelijä. Hänet tunnetaan parhaiten televisiosarjasta Rikospaikalla, jossa hän näyttelee ylikomisario Freddy Schenkiä. Hän on näytellyt myös televisiosarjoissa Kahden keikka ja A.S.. Bär opiskeli näyttelemistä Bochumin draamakoulussa vuosina 1982–1985. Hän asuu Berliinissä. == Palkinnot == *German Television Award (2000) == Aiheesta muualla == * Luokka:Saksalaiset näyttelijät Luokka:Vuonna 1961 syntyneet Luokka:Elävät henkilöt
Loihi

Lōʻihi on Tyynessämeressä noin 35 kilometrin päässä Havaijin pääsaaresta kaakkoon sijaitseva aktiivinen, merenalainen tulivuori. Se sijaitsee maailman suurimman tulivuoren Mauna Loan kyljessä. Useimmista Tyynenmeren tulirenkaan muodostavista tulivuorista poiketen Loihi on muodostunut maan kuoressa sijaitsevan kuuman kohdan päälle ja se sijaitsee mannerlaatan keskellä. Loihi alkoi muodostua noin 400 000 vuotta sitten ja sen arvioidaan nousevan merenpinnan yläpuolelle 10 000–100 000 vuoden kuluessa. Tulivuoren huippu on 3 000 metriä ympäröivää merenpohjaa korkeammalla, mikä tekee siitä korkeamman kuin St. Helensin tulivuori oli ennen purkautumistaan 18. heinäkuuta 1980. Kesällä 1996 alueella havaittiin yhteensä 4 070 maanjäristystä, jotka aiheuttivat muun muassa yhden tulivuoren harjanteen romahtamisen. Tulivuori on ollut suhteellisen aktiivinen myös vuoden 1996 jälkeen. Vuonna 2021 Lō‘ihi () sai uuden nimen: Kama‘ehuakanaloa (). == Lähteet == Luokka:Havaijin tulivuoret
Berd Michael Lade

Bernd Michael Lade (s. 24. joulukuuta 1964 Berliini, Itä-Saksa) on saksalainen näyttelijä ja laulaja. Hänet tunnetaan hyvin televisiosarjasta Rikospaikalla, jossa hän näytteli ylikomisario Kainia vuosina 1992–2008. Hän on näytellyt myös televisiosarjoissa Nicht von dieser Velt, Polizeiruf 110, Kettu ja SOKO Köln. Lade laulaa myös punk-yhtyeessä Ret Marut. Lade soitti ja lauloi punk- yhtyeessä Cadavare Exquis vuosina 1985–1990. Laden pitkäaikainen kumppani on näyttelijä Maria Simon. == Aiheesta muualla == * Luokka:Saksalaiset näyttelijät Luokka:Saksalaiset laulajat Luokka:Vuonna 1964 syntyneet Luokka:Elävät henkilöt
Maunu Häyrynen

Yrjö Maunu Mikael Häyrynen (s. 26. marraskuuta 1961 Helsinki) on suomalainen taidehistorioitsija ja maisemantutkija. Häyrynen on toiminut vuosina 2001–2005 ja edelleen vuodesta 2007 maisemantutkimuksen professorina Turun yliopiston humanistisen tiedekunnan Kulttuurituotannon ja maisemantutkimuksen koulutusohjelmassa Porin yliopistokeskuksessa Porissa työskenneltyään sitä ennen muun muassa Museovirastossa, Teknillisessä korkeakoulussa ja Suomen akatemiassa. Häyrysen erikoistumisaloja tutkijana ovat suomalaisten kaupunkipuistojen ja suomalaiskansallisen maisemakuvauksen historia, historiallisten puistojen ja puutarhojen suojelu ja hoito sekä maiseman inventointi ja dokumentointi. Hänen väitöskirjatutkimuksensa vuodelta 1995 käsitteli Helsingin kaupunkipuistoja ja puistopolitiikkaa 1880-luvulta 1930-luvulle. Sittemmin hän on julkaisuissaan käsitellyt muun muassa Suomen puutarhataiteen historiaa ja Suomen kansallisen maisemakuvaston rakentumista. ==Julkaisuja== * * * ==Lähteet== ==Aiheesta muualla== * Luokka:Suomalaiset taidehistorioitsijat Luokka:Maisemantutkijat Luokka:Turun yliopiston professorit Luokka:Vuonna 1961 syntyneet Luokka:Elävät henkilöt Luokka:Suomalaiset professorit
Tommi Mikkonen

Tommi Johannes Mikkonen (s. 17. helmikuuta 1968 Kauhava) on Jyväskylän yliopiston professori. Mikkosen erityisiä mielenkiinnonkohteita ovat ohjelmistotuotanto ja -arkkitehtuurit sekä mobiili- ja web-ohjelmointi. Tommi Mikkonen syntyi johtaja Markku Mikkosen ja opetusneuvos Annikki Kosken perheeseen. Ylioppilaaksi Mikkonen tuli 1987 ja valmistui diplomi-insinööriksi 1992. Mikkonen väitteli tekniikan tohtoriksi ohjelmistotekniikasta vuonna 1999. Hän on toiminut muun muassa Space Systems Finlandilla ohjelmistoasiantuntijana, Nokia Oyj:llä ohjelmistoarkkitehtinä sekä tutkijana, yliassistenttina ja professorina Tampereen teknillisen yliopiston Ohjelmistotekniikan ja Tietotekniikan laitoksilla. Vierailevana professorina hän on ollut Sun Microsystemsillä (2006-2008) ja Mozillalla (2016-2017). Tommi Mikkonen toimi Helsingin yliopiston professorina ennen siirtymistään Jyväskylän yliopistolle. Uransa aikana Mikkonen on kirjoittanut kirjoja ohjelmistotekniikan eri aihepiireihin liittyen. Tampereen teknillinen yliopisto on palkinnut Mikkosen kahdesti menestyksekkäästä diplomityöohjauksesta, kerran menestyksekkäästä tutkimuksesta, ja kerran vaikuttavasta yritysyhteistyöstä. Uransa aikana Mikkonen on ohjannut 25 tohtorinväitöstä sekä yli 500 diplomityötä ja gradua, samoin kuin kirjoittanut yli 250 tieteellistä julkaisua. ==Lähteet== Luokka:Nokian henkilöstö Luokka:Tampereen teknillisen yliopiston professorit Luokka:Helsingin yliopiston professorit Luokka:Suomalaiset professorit Luokka: Suomalaiset insinöörit Luokka: Suomalaiset tietokirjailijat Luokka:Vuonna 1968 syntyneet Luokka:Elävät henkilöt
Peter Sodann

Peter Sodann (1. kesäkuuta 1936 Meißen, Saksi, Saksa – 5. huhtikuuta 2024 Halle, Saksa) oli saksalainen näyttelijä. Hänet tunnetaan parhaiten televisiosarjasta Rikospaikalla, jossa hän näytteli ylikomisario Bruno Erlicheriä vuosina 1992–2007. Hän näytteli myös televisiosarjassa Ki.Ka- Krimi.de ja useissa elokuvissa. == Yksityiselämä == Sodann oli kaksi kertaa naimisissa. Ensimmäisestä liitosta syntyi neljä lasta. == Lähteet == == Aiheesta muualla == * Luokka:Saksalaiset näyttelijät Luokka:Vuonna 1936 syntyneet Luokka:Vuonna 2024 kuolleet
Kolla

Kolla on kylä ja taajama Rauman kaupungissa Satakunnassa keskustaajamasta itään. Vuoden 2021 lopussa taajaman väkiluku oli 486 ja maapinta-ala 5,12 neliökilometriä. Kylä kuuluu Kollan-Nihattulan-Tarvolan kyläyhdistyksen toiminta-alueeseen. Kyliä yhdistävät myös nuorisoseura ja metsästysseura. Kylässä toiminut Nihattulan koulu lakkautettiin vuonna 2008. Kollassa on aiemmin toiminut kioski ja kaksi kyläkauppaa, joista toisen yhteydessä oli myös posti. Kollan kylän mukaan on nimetty Golla Oy. ==Lähteet== Luokka:Rauman maalaiskunnan kylät Luokka:Rauman taajamat
Michael Fitz

thumb|Michael Fitz Michael Fitz (s. 13. marraskuuta 1958 München, Länsi-Saksa) on saksalainen televisionäyttelijä. Hän on näytellyt televisiosarjoissa Rikospaikalla, roolihenkilö Carlo Meinzinger, Kettu, Siska, SOKO 5113, Derrick ja Aus heiterem Himmel. Hän on näytellyt myös menestyselokuvassa Marias letzte Reise (2005). Hän on näyttelijä Gerd Fitzin poika. == Palkinnot == *German Television Award (2005) *Special Award (2005) == Aiheesta muualla == * Luokka:Saksalaiset näyttelijät Luokka:Vuonna 1958 syntyneet Luokka:Elävät henkilöt
Bart Brentjens

Bart Jan-Baptist Marie Brentjens (s. 10. lokakuuta 1968, Haelen) on alankomaalainen maastopyöräilijä. Hän voitti kultaa maastopyöräilyn maastoajossa vuoden 1996 kesäolympialaisissa Atlantassa, jolloin maastopyöräily oli ensimmäistä kertaa mukana olympialaisissa. Vuoden 2004 kesäolympialaisissa Ateenassa hän voitti pronssia. Hän voitti myös maastopyöräilyn maailmancupin kokonaiskilpailun kaudella 1994 ja maastopyöräilyn maailmanmestaruuden vuonna 1995. Bart Brentjensillä oli oma maastoajoon keskittyvä ammattilaistalli Trek-Brentjens MTB Racing Team, jossa myös itse ajoi. Suomalainen maastopyöräilijä Jukka Vastaranta liittyi talliin kesällä 2010. Luokka:Alankomaalaiset maastopyöräilijät Luokka:Alankomaalaiset olympiavoittajat Luokka:Vuonna 1968 syntyneet Luokka:Elävät henkilöt
Alexis Conran

Alexis Conran (Tunnetaan myös nimellä Alex Conran) on brittiläinen näyttelijä, käsikirjoittaja ja taikuri. Hän syntyi Pariisissa, mutta muutti lapsena Kreikkaan. Hän kuuluu The Magic Circleen ja Equityyn. Hän esiintyy BBC:n dokumenttisarjassa MestarihuijaritTelvis.fi, viitattu 21.5.2012, jota hän myös käsikirjoittaa. ==Lähteet== ==Aiheesta muualla== *Alexis Conranin verkkosivusto Luokka:Brittiläiset taikurit Luokka:Syntymävuosi puuttuu Luokka:Elävät henkilöt
Rantatie-kvartetti

Rantatie-kvartetti on vuonna 2000 perustettu suomalainen jousikvartetti, jonka jäsenet ovat viulistit Kreeta-Maria Kentala ja Tiina Aho-Erola, alttoviulisti Jouko Mansnerus sekä sellisti Lea Pekkala. Kvartetti soittaa periodi- instrumentein. == Diskografia == * Josef Martin Kraus: Huilukvintetto D-duuri op.7 vb188. Bernhard Henrik Crusell: Kvartetto d-molli op.4 ja D-duuri op.8. Rantatie-kvartetti ja Mikael Helasvuo, huilu. * Erik Tulindberg: Jousikvartetot nro 1-6 == Lähteet == == Aiheesta muualla == * Rantatie- kvartetin kotisivut Luokka: Suomalaiset kamariyhtyeet Luokka:Emma-palkinnon saajat
Onkitunturi

Onkitunturi ( Vuoggoaiv) on tunturi Petsamontunturien itäosassa Petsamon piirissä Murmanskin alueella Venäjällä. Onkitunturi sijaitsee Zapoljarnyin kaupungin eteläpuolella. Tunturin itäpuolelta virtaa Petsamojoki. Onkitunturi on 411 metriä korkea. Tunturi sijaitsee Suomelle vuosina 1920−1944 kuuluneen entisen Petsamon kunnan alueella. == Lähteet == Luokka:Petsamon tunturit
Suomen Numismaatikkoliitto

Suomen Numismaatikkoliitto ry on vuonna 1970 perustettu suomalaisten numismaattisten paikallisyhdistysten kattojärjestö, johon kuuluu 23 jäsenyhdistystä. Suomen Numismaatikkoliiton tarkoituksena on toimia Suomen numismaattisten yhdistysten edunvalvojana ja edistää numismatiikan harrastusta. Liitto julkaisee Numismaatikko-jäsenlehteä kuusi kertaa vuodessa. Lehdessä julkaistaan ajankohtaisia artikkeleita numismatiikan alalta sekä paikallisyhdistysten järjestämien huutokauppojen kohdelistoja, joiden perusteella jäsenet voivat tehdä kirjallisia tarjouksia. == Toiminta == Sääntöjensä mukaan liiton tavoitteena on * tukea tutkimustoimintaa, * harjoittaa valistustoimintaa esitelmin ja julkaisuin * koettaa vaikuttaa Suomen uusien maksuvälineiden suunnitteluun ja valmistukseen * pitää yhteyttä viranomaisiin * ylläpitää yhteyttä koti- ja ulkomaisten numismaattisten yhdistysten välillä * järjestää numismaattisia näyttelyjä * edistää mitalitaidetta. == Lähteet == == Aiheesta muualla == * Kotisivut. Luokka:Numismatiikka Luokka:Suomalaiset järjestöt
Beightonin kriteerit

Beightonin kriteerit on luotu tutkimuskäyttöön nivelistön yliliikkuvuuden toteamiseksi. Nivelten yliliikkuvuuden toteaminen on tärkeää silloin, kun halutaan tietää, onko potilaalla jokin tuki- ja liikuntaelinsairaus tai muu tuki- ja liikuntaelinoireita aiheuttava sairaus. Tällaisia sairauksia voivat olla esimerkiksi tuki- ja liikuntaelinsairaus hypermobiliteettisyndrooma tai kollageenisairaus Ehlers-Danlosin syndrooma. Toisaalta tulee huomioida, että valtaosa nivelten yliliikkuvuudesta on hyvänlaatuista eikä siihen automaattisesti liity mitään toiminnallisia ongelmia. Lapsilla ja nuorilla nivelten yliliikkuvuus on tavallista, ja esimerkiksi kyynärnivelten yliojentuvuus on lapsilla fysiologista, eikä Beightonin kriteerejä siksi tulisikaan suoraan soveltaa lapsiin. Toisaalta myös niillä henkilöillä, joilla on yliliikkuvat nivelet, tapahtuu nivelten jäykistymistä iän myötä. Tämän vuoksi yliliikkuvuutta arvioitaessa pitäisi aina myös tiedustella, mikä tilanne on ollut nuorempana. Beightonin kriteerin tarkastelu on yksinkertainen. Potilasta pyydetään taivuttamaan niveliään tutkimusohjeiden mukaan. Jokaisesta taivutuksesta tulee yksi piste. Maksimäärä pisteitä on yhdeksän. Mikäli potilas saa viisi pistettä yhdeksästä tai enemmän, hänen nivelistönsä on yliliikkuva. Testattavat nivelet ja pisteytys ovat seuraavat: * pikkusormen ojennus suoraan kulmaan tai sen yli (vasen ja oikea) * peukalon taivuttaminen kyynärvarteen kiinni käsivarren ollessa suorana (vasen ja oikea) * kyynärnivelten yliojennus ainakin 10 astetta (vasen ja oikea) * polven yliojennus ainakin 10 astetta (vasen ja oikea) * kämmenten taivutus lattiaan polvet suorina == Lähteet == * Huuskonen, Marja: Selittääkö yliliikkuvuus kipua? Unohdettu hypermobiliteettisyndrooma. Kipuviesti 02/07. * Keer, Rosemary & Grahame, Rodney: Hypermobility Syndrome. Recognition and Management for Physiotherapists. Elsevier. 2003. Luokka:Tuki- ja liikuntaelinten sairaudet
Suomen Numismaattinen Yhdistys

Suomen Numismaattinen Yhdistys – Numismatiska Föreningen i Finland r.y. on vuonna 1914 perustettu yhdistys, jolla on noin 1 500 jäsentä. Yhdistyksen tarkoitus on yhdistää rahojen ja mitalien sekä muiden numismatiikan alaan kuuluvien kohteiden tutkijoita ja keräilijöitä sekä edistää numismaattista tiedettä ja Suomen mitalitaidetta. Yhdistys järjestää alansa suurimpia huutokauppoja 4–6 kertaa vuodessa. Huutokaupoissa voi myydä ja ostaa kohteita, ensimmäinen huutokauppa pidettiin yhdistyksen perustamisvuonna 1914. Yhdistyksen toimintamuotoina on valistus- ja julkaisutoiminta numismatiikan alalla. Jäsenlehteä Numismaattinen aikakauslehti julkaistaan 4–5 kertaa vuodessa. Lisäksi järjestetään säännöllisesti esitelmätilaisuuksia, joissa asiantuntijat kertovat mm. rahojen historiasta. Suomen Numismaattinen Yhdistys on myös Suomen Numismaatikkoliitto ry:n jäsenyhdistys. Yhdistys on Suomessa alallaan vanhin, jäsenmäärältään suurin ja toiminnaltaan laajapohjaisin. Lisäksi se on ainoa suomalainen numismaattinen yhdistys, jolla on laajoja kansainvälisiä yhteyksiä. Yhdistys on ollut muun muassa perustamassa Pohjoismaista numismaattista unionia vuonna 1936. == Julkaisuja == * * == Lähteet == == Aiheesta muualla == * Kotisivut Luokka:Numismatiikka Luokka:Suomalaiset järjestöt
Sottopassaggio

Sottopassaggio on muusikkona paremmin tunnetun Tumppi Varosen toinen kaunokirjallinen teos. Se ilmestyi 8. lokakuuta 2009. Kirja kuvaa ihmisiä heidän oikeassa ympäristössään, suuressa mutta niin tutussa ja arkisessa maailmassa. Sen henkilöitä ovat lehtiä keräilevä ja siivoava Samuli, sairaalassa puurtava Hannu, burnoutista kärsinyt Brita, Clean-yhtiön pomo Ritva, Somaliasta tullut Ahmed, Helsingin laidalta töissä käyvä Lissu sekä siivooja-Milla. == Lähteet == * Suomalainen.com Luokka:Suomalaiset romaanit Luokka:Vuoden 2009 kirjat
Sami Aalto

Sami Aalto (s. 1980 Turku) on suomalainen telinevoimistelija, joka edustaa Turun Urheiluliittoa. Häntä valmentaa Andrei Pop. Aalto aloitti voimisteluharrastuksen 9-vuotiaana, ja nousi maajoukkueeseen vuonna 2001. Vuoden 2004 EM-kilpailuissa Aalto oli moniottelun 16:s. Vuonna 2005 hän selviytyi maailmancupin osakilpailun finaaliin permannolla ollen lopputuloksissa seitsemäs. Samana vuonna hän selviytyi MM-kilpailujen moniottelun finaaliin ollen lopputuloksissa 18:s. Vuoden 2009 EM-kilpailuissa Aalto voimisteli moniottelun finaaliin, jossa sijoittui 14:nneksi. Saman vuoden MM-kisoissa Aalto oli moniottelun karsinnan 37:s. Berliinin EM- kilpailuissa 2011 Aalto oli kuusiottelun 33:s pistein 81,175. Aalto on voittanut urallaan 15 Suomen-, 8 Pohjoismaiden- ja 11 Pohjois-Euroopan mestaruutta. SM-mitaleita Aallolla on yli 50 kappaletta. Moniottelun Suomen mestaruuden Aalto on voittanut ennätykselliset kahdeksan kertaa. ==Lähteet== == Aiheesta muualla == * Profiili Suomen Voimisteluliiton sivuilla Luokka:Suomalaiset telinevoimistelijat Luokka:Vuonna 1980 syntyneet Luokka:Elävät henkilöt
Syökö kuningas makkaraa?

Syökö kuningas makkaraa? on muusikkona paremmin tunnetun Tumppi Varosen ensimmäinen kaunokirjallinen teos. Se ilmestyi lokakuussa 2005. Kirjan päähenkilönä on Sörkan makkaratehtaalla työskentelevä Ville, jonka elämä koostuu huonoista naissuhteista ja keskioluen kittaamisesta. Korkeasaaren veneessä hän ihastuu kauniiseen thaimaalaistyttöön Li-Anniin, joka on lomailemassa Suomessa. Ville saa tytön osoitteen ja jouduttuaan töistä lomautetuksi, hän päättää seurata Li-Annia Thaimaahan. Voittaako rakkaus Li- Anniin vai Villen eurooppalainen mukavuudenhalu ja luontainen levottomuus? Kustantajan esittelytekstissä sanotaan kirjan tunnelman ja tyylin omaavan hengenheimolaisuutta Aki Kaurismäen ja Jack Kerouacin tuotannon kanssa. == Lähteet == * Suomalainen.com * Kustannusosakeyhtiö Sammakko Luokka:Suomalaiset romaanit Luokka:Vuoden 2005 kirjat
HMS Boreas

HMS Boreas on ollut neljän Britannian Kuninkaallisen laivaston aluksen nimenä. * HMS Boreas (1757), Coventry-luokan 28-tykkinen kuudennen luokan alus * HMS Boreas (1774), Mermaid-luokan 28-tykkinen kuudennen luokan alus * HMS Boreas (1806), Laurel-luokan 22-tykkinen kuudennen luokan alus * HMS Boreas (H77), B-luokan hävittäjä
Adjágas

Adjágas on norjansaamelainen folk-joikuyhtye, jolta on ilmestynyt kaksi levyä: Adjágas vuonna 2005 ja Mánu Rávdnji vuonna 2009. Yhtye on saanut kansainvälistä tunnustusta ja se avasi vuoden 2007 Glastonburyn festivaalin. Muun muassa The Times ja The Guardian ovat arvioineet yhtyeen debyyttilevyä hyvin myönteisesti.Norjan musiikin tiedotuskeskus Nimi Adjágas on pohjoissaamea ja tarkoittaa olotilaa unen ja valveilla olemisen välillä. == Kokoonpano == *Lawra Somby – laulu, joiku *Sara Marielle Gaup – laulu, joiku *Espen Elverum Jacobsen – kitara *Åsmund Wilther Eriksson – basso *Petter Marius Gundersen – trumpetti ja banjo *Aleksander Kostopoulos – rummut == Diskografia == * * == Lähteet == == Aiheesta muualla == * Adjágaksen uuden levyn kotisivut * Adjágaksen debyyttilevyn kotisivut * Luokka:Norjalaiset folkyhtyeet Luokka:Saamelainen musiikki
Unitás

Unitás Automobil Ipari és Kereskedelmi RT oli unkarilainen vuosina 1920–1948 toiminut metallialan yritys, jonka tuotteisiin kuuluivat muun muassa autot ja moottoripyörät. Toimitilat sijaitsivat Budapestissä Zápolya utcan varrella. Alkuvaiheessa yritys korjasi kuorma-autojen ja veneiden moottoreita. Tuotantoa yritettiin laajentaa myös auton korien ja veneiden valmistukseen. Vuonna 1921 valmistui ensimmäinen henkilöauto, joka sai nimekseen FERFI työnjohtaja ja suunnittelija Fritz Fellnerin mukaan. Autossa oli nelisylinterinen moottori. Kokemukset eivät kuitenkaan olleet rohkaisevia, ja auto jäi ainoaksi laatuaan. Prototyyppi myytiin romuksi. == Moottoripyörät == Yritys aloitti DKF-nimisten 100-kuutioisten, hihnavetoisten moottoripyörien valmistuksen. Pyöriä tehtiin yli sata kappaletta, kunnes valmistus jouduttiin lopettamaan vuonna 1926 vanhanaikaisesta rakenteesta johtuneen vähäisen kysynnän vuoksi. Vuonna 1927 yritys oli vaikeuksissa, sillä mikään sen toimialoista ei tuottanut voittoa. 280px|thumb|Unitás-Tatra vuodelta 1930. == Tatran lisenssivalmistus == Uusi yhteistyö tšekkoslovakialaisen Ringhofferin kanssa koitui yrityksen pelastukseksi. Unitás aloitti vuonna 1928 Ringhoffer-konserniin kuuluneen Tatran pikkuauton, T12-mallin kokoamisen Unkarissa. Kaikki avainkomponentit oli valmistettu Tšekkoslovakiassa, ja Unkarissa autoon tehtiin tehtiin vain kori ja jouset. Näin ollen Unkarin teollisuus- ja kauppaministeriössä autoa ei pidetty unkarilaisena tuotteena. Jos olisi pidetty, tullikohtelu ja siten kilpailukyky olisivat olleet toisenlaiset. Autosta tehtiin useita eri korimalleja. 1930-luvun lama koitui tuotannon kohtaloksi. Autoja ehdittiin koota 500 kappaletta ennen valmistuksen päättymistä 1933. Alkuperäisestä tuotantotavoitteesta oli jääty rajusti, sillä kun valmistus oli aloitettu, auton vuosivolyymiksi oli kaavailtu 500 kappaletta. == Palveluyritykseksi == Valmistuksen päätyttyä yrityksessä keksittiin uusi liikeidea; se alkoi ostaa takaisin kokoamiaan T12-malleja ja vuokrata niitä halukkaille. Pian sillä oli hallussaan 250 autoa. Kuljettajan sai vuokratuksi 3 pengőn tuntihintaan. Yritys perusti myös autokoulun. Unitásin toiminta päättyi kansallistamiseen vuonna 1948. ==Lähteet== == Aiheesta muualla == * Unitásin valmistama Tatra T12 Luokka:Autonvalmistajat Luokka:Unkarilaiset moottoripyörävalmistajat
Ei nimeä

Ei nimeä (Sin nombre) on Cary Fukunagan ohjaama ja käsikirjoittama yhdysvaltalais-meksikolainen draamaelokuva. Vuonna 2009 valmistunut elokuva kertoo Meksikon halki kohti Yhdysvaltoja matkaavista laittomista siirtolaisista. Elokuvan Suomen ensi-ilta oli 30. lokakuuta 2009. == Rooleissa == == Lähteet == == Aiheesta muualla == * Luokka:Meksikolaiset elokuvat Luokka:Vuoden 2009 yhdysvaltalaiset elokuvat Luokka:Yhdysvaltalaiset draamaelokuvat Luokka:Cary Fukunagan ohjaamat elokuvat
Virpi Raipala-Cormier

Virpi Raipala-Cormier (s. 1952 Hämeenkyrö) on suomalainen agronomi ja Frantsilan Luomuyrttitilan omistaja yhdessä puolisonsa Jim Cormierin kanssa. Vuonna 1981 perustettu yritys toimii hänen sukutilansa pelloilla, jotka ovat olleet suvun hallussa 1700-luvulta asti. Raipala-Cormier kiinnostui yrteistä jo nuorena, ja hänellä on ollut oma maustekasvitarha 15-vuotiaasta asti. Hänet valittiin Vuoden naiseksi vuonna 2000. ==Teokset== *Luontoäidin kotiapteekki: kasvislääkintä ja luontaishoidot (WSOY, 1997) ISBN 951-020-985-6 *Frantsilan yrttitilan kasviskeittokirja (WSOY 1998) ISBN 951-021-007-2 *Luonnonkaunis; yrtit ja luontaishoidot naisen kauneuden ja terveyden tukena (WSOY, 2004) ISBN 951-026-584-5 *Frantsila - luonnon kotiapteekki; kasvilääkintä ja luontaishoidot (WSOY, 2019) ISBN 978-951-04382-3-7 ==Lähteet== *Yrttitilan historia *Frantsilan yrttiparatiisi kansallismaisemissa ===Viitteet=== Luokka:Suomalaiset yrittäjät Luokka:Vuonna 1952 syntyneet Luokka:Elävät henkilöt
Maduromykoosi

thumb|Madurajalka. Maduromykoosi, myös madurajalka, mykoottinen madurajalka tai eumysetooma, on trooppinen, tavallisimmin jalkaan tarttuva tulehdus. Sairautta aiheuttavat eritoten eräät bakteerit, sädesienilajit ja rihmasienet. Tauti on endeeminen mm. Sudanissa. == Lähteet == Luokka:Ihotaudit
Frantsilan Luomuyrttitila

Frantsilan Luomuyrttitila Ky on hämeenkyröläinen yrttialan yritys. Yrityksen perustivat Virpi Raipala-Cormier ja Jim Cormier vuonna 1981. Se oli ensimmäinen suomalainen yksityistila, jossa viljeltiin yrttejä avomaalla. Nykyisin yritys on luomuyrttien viljelijä ja yrttivalmisteiden tuottaja. Tila palkittiin yrittäjäpalkinnolla vuonna 2004. Yritys on aloittanut mintun, siankärsämön ja nokkosen peltoviljelyn sekä tuonut viljelyyn muun muassa auringonhatun ja kuisman. Nykyään tilan tuotteita on yli 200. Tilan omat pellot eivät riitä tuotantoon, joten apuna käytetään luomutuotantoon sitoutuneita sopimusviljelijöitä. Yritys on laajentunut, ja siitä ovat matkan varrella eriytyneet koulutuskeskus Frantsilan Hyvän Olon Keskus ja kahvila- ravintola Frantsilan Kehäkukka. Hyvän Olon Keskus sijaitsee Frantsilan vanhan sukutilan rakennuksissa. Siellä tarjotaan kokous- ja ohjelmapalveluita, koulutusta sekä luontaishoitoja. Frantsilan Kehäkukka on vuonna 1875 rakennetussa koulurakennuksessa toimiva kahvila, talonpoikaistyyliin sisustettu kasvisravintola sekä Frantsilan luomuyrttittuotteiden myymälä. Kesäisin sen piha-aitoissa on käsityöläisten puoteja. Pihassa on myös yrttien näytetarha. Kehäkukasta vastaavat Tiina ja Olli Ahonen. ==Lähteet== ==Aiheesta muualla== *Tilan kotisivut *Frantsilan Hyvän olon keskus *Frantsilan Kehäkukka Luokka:Hämeenkyrö Luokka:Suomalaiset elintarvikeyritykset
Toijalan Pallo-Veikot

Toijalan Pallo-Veikot on akaalainen, vuonna 1929 perustettu pesäpalloseura, jonka menestysvuodet ajoittuvat 1940-luvulle. TPV voitti pesäpallon Nuorten Suomen mestaruuden jo perustamisvuonnaan, miesten mestaruutta saatiin odotella hieman pidempään. Seura voitti kaksi miesten Suomen mestaruutta vuosina 1945 ja 1946. Mestarijoukkueiden pelaajia olivat Matti Rauko, Matti Pennanen, Mikko Pennanen, Pekka Pennanen, jääkiekon maajoukkuepelaaja Eero Salisma, Pentti Kämäräinen, Jussi Kallio, Kauko Salo, Mikko Lylykorpi, Ilmari Saunamäki, Olavi Saunamäki, Esko Ikonen ja Osmo Uotila. Seurassa pelasi vuosina 1949–1951 Eeles Landström, joka voitti seiväshypyssä kaksi Euroopan-mestaruutta sekä olympiapronssin. Seura fuusioitiin 1975 Toijalan Vauhtiin, jonka palloilujaosto ylläpitää pesäpallon perinteitä Toijalassa. == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä A-pojat A-pojat Yhteensä: Yhteensä: Yhteensä: 2 A-pojat == Palkinnot ja huomionosoitukset == === Palkitut === Lyöjäkuningas: * Mikko Pennanen (1945) Vuoden lukkari: * Matti Rauko (1947) === Miesten Itä-Länsi- valinnat === * Jaakko Aalto (1932, 1933) * Paavo Rekula (1932) * Matti Rauko (1939, 1945, 1947) * Osmo Uotila (1939, 1943) * Mikko Lylykorpi (1943) * Mikko Pennanen (1943, 1945) * Pekka Pennanen (1945, 1946, 1947) * Pentti Kämäräinen (1946, 1947, 1948, 1949, 1950) * Eero Salisma (1946, 1947, 1948) * Kauko Salo (1946) * Mikko Halme (1949) === Miesten Liitto-Lehdistö-valinnat === * Mikko Lylykorpi (1945) * Mikko Pennanen (1945, 1946) * Pekka Pennanen (1945, 1946) * Pentti Kämäräinen (1946) * Matti Rauko (1946) * Eero Salisma (1946) * Esko Ikonen (1948) == Lähteet == Luokka:Entiset pesäpalloseurat Luokka:Akaalaiset urheiluseurat Luokka:Toijala
Helsinki Mandoliners

Helsinki Mandoliners on suomalaista mandoliinimusiikkia esittävä kvartetti, joka on perustettu Helsingissä Sibelius-Akatemian kansanmusiikin osastolla vuonna 1992. Se on esiintynyt eurooppalaisilla festivaaleilla ja tehnyt kaksi kiertuetta Pohjois-Amerikkaan. == Kokoonpano == * Arto Järvelä - mandoliini, oktaavimandoliini * Petri Hakala - mandoliini, cittern * Olli Varis - mandoliini * Tapani Varis - basso === Diskografia === * Helsinki mandoliners (1995, KICD23), * Helsinki mandoliners : "2" (2003, KICD 86) Luokka:Suomalaiset kansanmusiikkiyhtyeet Luokka:Helsingin musiikki
Vanha Maestro

Vanha Maestro oli Helsingissä, osoitteessa Fredrikinkatu 51–53, Rakennusmestarien talossa sijainnut tanssiravintola, jota on kutsuttu alallaan Helsingin legendaarisimmaksi, kansainvälisestikin tunnetuksi, tanssipaikaksi. Kaupunkislangissa ravintolaa kutsuttiin joskus myös nimellä Fredan Valinta, mikä viittasi sen maineeseen niin sanottuna iskupaikkana. == Historia == thumb|Rakennusmestarien talo. Suunnittelija Heikki Kaartinen, valmistui 1932. Rakennusmestarien säätiön omistaman Rakennusmestarien talon juhlasalissa järjestettiin tanssitilaisuuksia vuodesta 1967 alkaen. Vanha Maestro -nimen paikka sai 1970-luvun alussa. Maestron kanta-asiakkaiden perustama klubi julkaisi omakustanteisen kirjan ravintolan historiasta vuonna 2001. Vanhan Maestron toiminta perinteisenä tanssiravintolana lopetettiin 3. toukokuuta 2003 asiakasmäärien tasaisesti vähennyttyä sen historian viimeisen vuosikymmenen kuluessa. Huippuaikoina Vanhan Maestron naistentansseissa saattoi käydä 1 500 asiakasta yhden illan aikana, kun taas loppuaikoina esimerkiksi vappuaatto houkutteli paikalle 700 asiakasta, tavallisten iltojen ollessa hiljaisempia. Sedu Koskinen avasi Fredrikinkatu 51:ssä uuden Studio 51 -nimisen ravintolan vuonna 2004. Koskisen johdolla toimintaa jatkettiin vanhan Maestron tiloissa uudistettuna tanssiravintolana 1. lokakuuta 2008 alkaen nimellä Freda 51. == Lähteet == == Kirjallisuutta == *Partanen, Pirkko (2001): Ravintola (Vanhan) Maestron kanta-asiakkaiden Klubin ja klubilaisten historiaa 1981–2001. Omakustanne, ISBN 952-91-3286-7. Luokka:Helsingin entiset ravintolat Luokka:Lavatanssi Luokka:Kamppi
Murrejatkumo

Murrejatkumo on eräs dialektologian peruskäsite. Sillä tarkoitetaan saman kielen eri murteiden tai toisilleen lähisukuisten kielten muodostamaa ryhmää, jonka sisällä eri kielipiirteiden maantieteellisen levinneisyyden rajat eli isoglossit eivät vastaa toisiaan, minkä vuoksi ei ole jyrkkiä murrerajoja, vaan murteet muodostamat jatkumoja. Tällainen on tilanne myös monien erillisinä pidettyjen kielten välisten rajojen kohdalla. Murrejatkumoille tyypillistä on, että ihmiset ymmärtävät lähiseudun asukkaiden puhetta ilman muuta, koska murre-erot eivät ole kovin suuret, hieman kauempana asuvien puhetta jo työläämmin, kun taas useissa tapauksissa saman murrejatkumon vastakkaisten äärilaitojen asukkaat eivät ymmärrä toistensa puhetta lainkaan, elleivät ole sitä varta vasten opetelleet. Missään kohdassa murrejatkumon sisällä ei kuitenkaan ole sellaista rajaa, jonka vastakkaisilla puolilla lähellä toisiaan asuvat eivät ymmärtäisi toisiaan. Murrejatkumot olivat yleisiä vanhan maatalousyhteiskunnan aikana, kun maaseudun asukkaat harvoin muuttivat kovin kauas synnyinpaikaltaan eikä valtiollisten yleiskielten vaikutus ollut niin voimakas, että se olisi sanottavasti tasoittanut paikallisia murre-eroja tai tehnyt valtioiden välisistä rajoista selviä kielirajoja. Murrejatkumoiden olemassaolo tekee monessa tapauksessa vaikeaksi ratkaista, mitkä ovat eri kieliä ja mitkä vain saman kielen eri murteita, varsinkin jos kyseisillä kielillä ei ole vakiintunutta kirjakieltä. Keski- Euroopassa tyypillisen murrejatkuman muodostavat esimerkiksi hollannin ja saksan murteet Alankomaiden rannikolta Itävallan kaakkoisille rajaseuduille saakka. Hollanti ja saksa ovat selvästi eri kieliä, mutta niiden ydinalueiden välillä on katkeamaton ketju erilaisia siirtymämurteita, joissa on piirteitä molemmista kielistä. Suomen kieli ja muut itämerensuomalaiset kielet muodostavat myös murrejatkumon. Lisäksi mannerskandinaaviset kielet eli ruotsi, norja ja tanska muodostavat murrejatkumon. == Lähteet == * Dialektologian peruskäsitteitä (Helsingin yliopisto) === Viitteet === == Aiheesta muualla == * Luokka:Murteentutkimus it:Dialetto#Continuum dialettale
Esko Salminen (täsmennyssivu)

Esko Salminen nimisiä henkilöitä ovat muun muassa: * Esko Salminen, näyttelijä * Esko Salminen, urheilija * Esko Salminen, historioitsija
Wallin

Wallin tai Vallin on ainakin seuraavien henkilöiden sukunimi: * Ari Vallin (s. 1978), suomalainen jääkiekkoilija * Bengt-Arne Wallin (1926–2015), ruotsalainen jazztrumpetisti, -flyygelitorvensoittaja ja -säveltäjä * David Wallin (1876–1957), ruotsalainen taidemaalari * Elina Wallin (s. 1980), suomalainen murrekirjailija * Elis Wallin (1877–1955), suomalainen yrittäjä ja yritysjohtaja, kauppaneuvos * Ester Wallin (1928–2009), suomalainen keramiikkataiteilija * Gabriel Wallin (s. 1981), ruotsalainen keihäänheittäjä * Georg August Wallin (myös Yrjö Aukusti Wallin, 1811–1852), suomalainen tutkimusmatkailija * Gunnar Wallin (1895–1944), suomalainen näyttelijä ja näytelmäkirjailija * Harald Wallin (1887–1946), ruotsalainen kilpapurjehtija ja olympiamitalisti * Harry Wallin (s. 1953), suomalainen poliitikko (SDP) * Israel Wallin (1777–1839), suomalainen virkamies * Jakob Wallin (1809–1868), suomalainen taidemaalari * Johan Fredrik Wallin (1799–1850), suomalainen kirkkoherra, opettaja ja tietokirjailija * Johan Olof Wallin (1779–1839), ruotsalainen arkkipiispa ja runoilija * Jouni Vallin (s. 1963), suomalainen laulaja ja muusikko * Kaj Wallin (s. 1975), suomalainen basisti * Kalle Wallin, suomalainen näyttelijä * Karl Wallin (1858–1922), ruotsalainen sähköteknikko ja professori * Kim Wallin (s. 1955), suomalainen murtumismekaniikan tutkimusprofessori * Kristiina Wallin (s. 1971), suomalainen runoilija, kirjailija, kirjansitoja ja pedagogi * Knut Wallin (1866–1948), suomalainen kauppias, laivanvarustaja ja yrittäjä, kauppaneuvos * Laura Brander-Wallin (1909–1994), suomalainen poliitikko (SDP, TPSL) * Miikka Wallin (s. 1987), suomalainen näyttelijä * Niclas Wallin (s. 1975), ruotsalainen jääkiekkoilija * Ninon Vallin (1886–1961), ranskalainen ooppera- ja konserttilaulaja * Olai Wallin (1832–1896), suomalainen opettaja, tietokirjailija ja päätoimittaja * Otto Wallin (1891–1950), suomalainen yrittäjä ja yritysjohtaja, kauppaneuvos * Pekka Wallin (s. 1943), sähkötekniikan professori * Rickard Wallin (s. 1980), ruotsalainen jääkiekkoilija * Seppo Wallin (1928–2003), suomalainen televisio-ohjaaja ja näyttelijä * Stefan Wallin (s. 1967), suomalainen poliitikko (RKP) * Totte Wallin (s. 1952), ruotsalainen laulaja, muusikko, koomikko ja juontaja * Ulf Wallin, ruotsalainen viulisti * Veikko Vallin (s. 1962), Perussuomalaisten kansanedustaja ja yrittäjä ===Entisenä sukunimenä=== * Eino Voionmaa, vuoteen 1906 Wallin (1872–1928), suomalainen toimittaja ja suomentaja * Emmi Voionmaa, vuoteen 1906 Wallin (1877–1969), suomalainen kirjallisuuden suomentaja * Juho Wallinheimo, vuoteen 1906 Wallin (1871–1955), suomalainen pappi ja kirjailija * Magdalena Forsberg, o.s. Wallin (s. 1967), ruotsalainen maasto- ja ampumahiihtäjä * Tapio Voionmaa, vuoteen 1906 Wallin (1896–1960), suomalainen diplomaatti * Paavo Wallinheimo (1897–1975), työnantajajärjestövaikuttaja, yritysjohtaja, teollisuusneuvos * Väinö Voionmaa, vuoteen 1906 Wallin (1869–1947), suomalainen historioitsija ja poliitikko * Waldemar Walli, vuoteen 1906 Wallin (1847–1925), suomalainen kirkkoherra ja valtiopäivämies
Nordisk Numismatisk Union

Nordisk Numismatisk Union on pohjoismainen numismatiikan alan järjestö, johon kuuluu alan järjestöjä eri pohjoismaista. Sen perustajajäseniin kuuluu Suomen Numismaattinen Yhdistys.Nordisk Numismatisk Union Liittoon kuuluu kahdeksan numismaattista yhdistystä ja neljä rahakokoelmaa. Sen julkaisuja ovat Nordisk Numismatisk Unions Medlemsblad (NNUM) ja Nordisk Numismatisk Årsskrift (NNÅ). Se järjestää joka kolmas vuosi alan kokouksen jossakin Pohjoismaassa. Vuonna 2010 kokouksen järjestää tanskalainen Dansk Numismatisk Forening. == Lähteet == Luokka:Pohjoismaiset järjestöt Luokka:Numismatiikka
Salibandyn SM-sarja 1991–1992

Kausi 1991–1992 oli salibandyliigan historian kuudes kausi. Sarjasta käytettiin tuolloin nimitystä SM-sarja. Miesten mestaruuden voitti Joensuulainen Josba, joka voitti finaaleissa Helsinkiläisen SSV:n. Pronssia saavutti Happee Jyväskylästä. RuRu putosi suoraan I-divisioonaan. Sekä Liffe että SU säilyttivät paikkansa SM-sarjassa karsintojen jälkeen. Naisten mestaruuden voitti sarjanousija Tapanilan Erä Helsingistä. Erän joukkue oli muodostunut fuusiossa, jossa oli yhdistynyt edelliskauden mestari S.C. Dalmac ja Synkkä Uhma. Joukkue oli runkosarjassa lopulta ylivoimainen ja menetti ainoastaan kaksi pistettä kahdessa tasapeliin päättyneessä ottelussa. Hopeaa saavutti jyväskyläläinen BET ja pronssia helsinkiläinen SAPA. == Sarjajärjestelmä == Miesten runkosarja pelattiin kaksinkertaisena kuudessa osaturnauksessa järjestyksessä Jyväskylä, Joensuu, Hämeenlinna, Jyväskylä, Tampere ja Helsinki. Uudistuksena edelliskauteen verrattuna oli pudotuspelit, joihin pääsivät runkosarjan neljä parasta. Naiset pelasivat ensi kertaa kaksinkertaisen sarjan. Runkosarja järjestettiin kuudessa osaturnauksessa järjestyksessä Jyväskylä, Joensuu, Helsinki, Tampere, Lohja ja Hämeenlinna. == Miehet == == Lähteet == Miesten 1991–1992 Luokka:Salibandysarjojen kausi 1991–1992
Wecksell

Wecksell on muun muassa seuraavien henkilöiden sukunimi: * Jesper Wecksell, JW (s 1995), ruotsalainen Counter Strike 2 -pelaaja * Josef Julius Wecksell (1838–1907), suomalainen runoilija ja näytelmäkirjailija * J. A. Wecksell (1879–1958), suomalainen tietosanakirjatoimittaja, suomentaja ja opettaja.
Sacile

Sacile on kaupunki Pordenonen maakunnassa Friuli-Venezia Giulian alueella Koillis-Italiassa. Kaupungissa on pari kymmentä tuhatta asukasta. Sacilea on sanottu "Serenissiman puutarhaksi" (La Serenissima on Venetsian tasavallan lempinimi) siellä olevien palatsien mukaan, joita on rakennettu Livenzajoen rannalle Venetsian tasavallan ylhäisölle. ==Maantiede== Sacilen historiallinen keskusta sijaitsee Livenzajoen kahdessa saaressa. Saarista ei tiedetä, ovatko ne keinotekoisesti rakennettuja vai luonnon muodostamia. == Lähteet == == Aiheesta muualla == Luokka:Friuli-Venezia Giulian kaupungit Luokka:Pordenonen maakunnan kunnat
Fusilli

Fusilli (äännetty italiaksi [fuˈzilli]) on viljasta valmistettavaa pastaa. Se on kierteistä spagettia. Kierremakaroni sitoo hyvin pastakastiketta itseensä, mutta se sopii myös salaatteihin, keittoihin ja paistoksiin. Suomessa fusillia valmistaa muun muassa Myllyn Paras. ==Lähteet== ==Katso myös== * Pasta#Pastan muotoja ==Aiheesta muualla== Luokka:Pasta Luokka:Italiankieliset sanat ja sanonnat
HMS Ariadne (M65)

HMS Ariadne (viirinumero M65) oli Britannian kuninkaallisen laivaston Abdiel- luokan miinalaiva. Alus oli yksi harvoista Britannian Yhdysvaltain laivastolle lainaamista ja se palvelikin Yhdysvaltain 7. laivastossa Tyynellä valtamerellä 1944. == Valmistus == Alus tilattiin 19. huhtikuuta 1941 osana sodan ajan laivastohankintoja Alexander Stephen and Sonsilta Glasgow'sta Skotlannista, missä köli laskettiin 15. marraskuuta 1941. Alus laskettiin vesille 16. helmikuuta 1943 ja valmistui vielä saman vuoden lopulla 9. lokakuuta.Naval- history.net - HMS Ariadne == Palvelus == Syyskuussa 1943 alus oli valmistajan koeajoissa. Valmistuttuaan 9. lokakuuta alus siirrettiin laivastolle vastaanottotesteihin, joiden päätyttyä se varustettiin sekä siirrettiin Scapa Flow'hun Kotilaivastoon koulutettavaksi. Aluksen miehistön koulutus keskeytettiin joulukuussa, jolloin alus määrättiin partioimaan Atlantille. Alus siirrettiin Gibraltarille, josta se lähti HMS Gambian, HMS Penelopen, HMS Glasgowin ja HMS Enterprisen kanssa pysäyttämään rannikkolennoston havaitsemaa Saksan laivaston saarronmurtajaa Alsterruferia (operaatio Stonewall). Aluksen ensimmäinen palvelustehtävä oli miinanlasku Norjan rannikolle. Kotivesiltä alus poistui tammikuussa 1944, jolloin se liitettiin Yhdysvaltain 7. laivastoon Tyynelle valtamerelle. Alus laski kesäkuussa 1944 Uuden-Guinean pohjoisrannikolle 146 miinaa. Se laski taisteluiden aikana 1 352 miinaa. Alus siirrettiin joukkojenkuljetustehtäviin marraskuussa. Sodan jälkeen alus kuljetti entisiä sotavankeja takaisin Japanista kotimaihinsa ja pääsi itse palaamaan Englantiin vasta 1947. Paluun jälkeen alus sijoitettiin Sheernessiin reserviin. Alus ei palannut palvelukseen lukuun ottamatta lyhyttä huollon jälkeistä koeajojaksoa 1950. Ariadne myytiin romutettavaksi W. H. Arnott Youngille ja se saapui helmikuussa 1965 Dalmuiriin, jossa se romutettiin kesäkuussa. == Lähteet == * === Viitteet === Luokka:Kuninkaallisen laivaston Abdiel-luokan miinalaivat Luokka:Stephenin valmistamat alukset Luokka:Yhdistyneen kuningaskunnan toisen maailmansodan miinalaivat
Alatalo

Alatalo on suomalainen sukunimi, joka on muun muassa seuraavilla henkilöillä: * Ahti Alatalo (s. 1946), oopperalaulaja, Oulun konservatorion ent. rehtori * Eelis Alatalo (s. 1897), korkeimman oikeuden jäsen * Ilkka Alatalo (s. 1955), jääpalloilija ja jääkiekkoilija * Kalle Alatalo (s. 1978), kitaristi * Katri Alatalo (s. 1985), kirjailija * Martti Alatalo (s. 1930), kenraaliluutnantti * Matti Alatalo (s. 1958), jääkiekkovalmentaja * Matti Alatalo (s. 1995), lentopallovalmentaja * Mika Alatalo (s. 1971), jääkiekkoilija * Mikko Alatalo (s. 1951), muusikko, kansanedustaja (Keskusta) * Otto Alatalo (1906–1986), metsätyönjohtaja ja runoilija * Rauno Alatalo (1952–2012), biologi ja lintutieteilijä * Ronja Alatalo (s. 1999), näyttelijä * Sanni Alatalo (s. 1997), maastohiihtäjä * Santeri Alatalo (s. 1990), jääkiekkoilija * Toimi Alatalo (1929–2014), kilpahiihtäjä ja olympiavoittaja * Tomi Alatalo (s. 1981), näyttelijä ja basisti * Tuomas Alatalo (1977–2021), fasilisoidusta kommunikaatiosta tunnetuksi tullut vaikeavammainen * William Alatalo (s. 2002), autourheilija ==Katso myös== * Alitalo
Pälkäneläisyys

Pälkäneläisyys oli Suomen Sosialidemokraattisen Puolueen piirissä 1960- ja 1970-lukujen vaihteessa esiintynyt sävyltään vasemmistoradikaalinen liike, jonka synnyn taustalla oli silloinen opiskelijaradikalismi. Pälkäneläisyys sai nimensä Pirkanmaalla Pälkäneellä, Suomen Kasvatusopillisen yhdistyksen omistamassa Mallasmäen kurssikeskuksessa syksyllä 1969 pidetyssä kokouksessa annetun julkilausuman mukaan, jossa määriteltiin liikkeen ohjelma. Liikkeen alkuunpaneva tapahtuma oli Karjaalla vuonna 1967 pidetty vasemmistonuorten yhteinen vappujuhla, joka oli järjestetty vastoin SDP:n puoluetoimiston nimenomaista kieltoa. Sen syntyyn ratkaisevimmin vaikuttanut tekijä oli kehitysmaiden ongelmien ja Vietnamin sodan nostattama kansainvälisen solidaarisuuden vaatimus sekä pyrkimys vasemmiston laajempaan yhteistyöhön. Nämä vaatimukset kirjattiin Pälkäneellä pidetyssä kokouksessa annettuun julkilausumaan. Lausumassa arvosteltiin hallituksia, joissa SDP oli ollut mukana, "liian porvarillisen" politiikan toteuttamisesta. Blåfield − Vuoristo, 1985, s. 35−36. Pälkäneläisyyden keskeisiä hahmoja olivat SDP:n vasemmistoon lukeutuneet opiskelijapoliitikot Reijo Käkelä, Erik Schüller ja Hannu Vesa. Blåfield − Vuoristo, 1985, s. 37. Kansanedustajista liikkeen taakse asettuivat Osmo Kaipainen, Tellervo M. Koivisto ja Erkki Tuomioja, jotka olivat olleet mukana Pälkäneellä pidetyssä kokouksessa ja allekirjoittaneet siellä annetun julkilausuman. Blåfield − Vuoristo, 1985, s. 36. Seuraavana kesänä, vuonna 1970, "pälkäneläiset" pitivät Karjaalla uuden kokouksen, jossa hyväksyttiin jyrkempi julkilausuma kuin edellisenä kesänä. Siinä tuomittiin − jälkikäteen − edellisenä vuonna kaatunut Nordek-hanke ja Suomen ja Euroopan talousyhteisön kaavailtu vapaakauppasopimus sekä hyväksyttiin Tšekkoslovakian miehitys. Blåfield − Vuoristo, 1985, s. 41. Tässä vaiheessa SDP:n johto − puheenjohtaja Rafael Paasio ja puoluesihteeri Kalevi Sorsa − tuomitsivat julkisesti pälkäneläisyyden. Paasio ja Sorsa syyttivät liikettä siitä, että se antoi SDP:n nimissä julkilausumia, jotka olivat jyrkässä ristiriidassa puolueen virallisen linjan kanssa. Myös pälkäneläisyyden taakse asettuneet kansanedustajat sanoutuivat puoluejohdon jyrkän kannanoton seurauksena irti liikkeestä. Näin pälkäneläisyys menetti vahvimman tukensa. Pälkäneläisyys hajosi lopulta sisäisiin kiistoihinsa ja sen toiminta hiipui vuoden 1971 aikana. Pääosa liikettä kannattaneista opiskelijoista palasi SDP:hen, kun taas pälkäneläisten vasemman laidan edustajat ajautuivat ulos puolueesta ja liittyivät SKP:n taistolaissiipeen. Blåfield − Vuoristo, 1985, s. 42−43. ==Lähteet== * ===Viitteet=== Luokka:Suomen Sosialidemokraattinen Puolue Luokka:Suomen politiikka 1960-luvulla Luokka:Suomen politiikka 1970-luvulla
Pekka Pökälä

Pekka Uolevi Pökälä (s. 29. tammikuuta 1948 Asikkala) on suomalainen hiihtosuunnistaja. Seuratasolla hän edusti Asikkalan Raikasta ja Saarijärven Pullistusta. Hyvinkäällä 1975 ensimmäisissä hiihtosuunnistuksen MM- kilpailuissa Pökälä voitti viestikultaa ja sijoittui henkilökohtaisessa kilpailussa viidenneksi. Viestissä hän hiihtosuunnisti aloitusosuuden Heimo Taskisen, Jorma Karvosen ja Olavi Svanbergin suunnistaessa muut osuudet. Kaksi vuotta myöhemmin Velingradissa hän voitti henkilökohtaisessa kilpailussa MM- hopeaa. ==Lähteet== Luokka:Suomalaiset hiihtosuunnistajat Luokka:Vuonna 1948 syntyneet Luokka:Elävät henkilöt
Knowit

Knowit Oy on konsulttiyritys, joka toimii kolmella eri liiketoiminta-alueella: viestintä, liikkeenjohdon konsultointi ja teknologia. Knowitilla on yli 2 000 työntekijää Ruotsissa, Norjassa, Suomessa, Tanskassa ja Saksassa ja se on listattu Tukholman OMX-pörssissä. Knowit Oy:n toimipiste sijaitsee Helsingin Punavuoressa. == Historia == Knowit Oy oli aikaisemmalta nimeltään Endero Oy. Vuonna 2010 Endero siirtyi yrityskaupalla osaksi Tukholmassa pörssilistattua Knowit-konsernia, jonka pääkonttori sijaitsee Tukholmassa. Knowit:n ylimääräinen yhtiökokous hyväksyi kaupan 29.12.2009 ja kauppa astui voimaan 1.1.2010. Endero Oy muutti nimensä Knowit Oy:ksi 22.5.2012. Knowit Oy:n toimitusjohtajana toimii Ville Särmälä. == Saavutuksia == Knowit Oy voitti pääpalkinnon The European Software Testing Awards 2013 -kilpailussa kategoriassa ”Paras julkisen sektorin testausprojekti”. ja vuonna 2014 Knowitin toteuttama Suunto Sport Pages valittiin eurooppalaisessa Digital Communication Awards -kilpailussa parhaaksi verkkosivustoksi. Lokakuussa 2017 Knowit Oy valittiin maailman suurimman ohjelmistotestausyhdistyksen ISTQB:n Global Partneriksi ensimmäisenä Pohjoismaissa. Knowit Oy valittiin Episerverin vuoden 2017 kumppaniksi. ==Lähteet== ==Aiheesta muualla== * Knowit Oy:n kotisivu * Knowit -konsernin verkkopalvelu Luokka:Suomalaiset tietotekniikkayhtiöt Luokka:Suomalaiset ohjelmistoyritykset Luokka:Suomalaiset konsultointiyhtiöt Luokka:Suomalaiset mainostoimistot Luokka:Ruotsalaiset pörssiyhtiöt
Koapeippo

Koapeippo (Rhodacanthis palmeri) oli 1890-luvun lopulla sukupuuttoon kuollut Havaijilla esiintynyt peippoihin kuulunut varpuslintu. Viimeisin varmistettu havainto elävästä linnusta on vuodelta 1896. == Koko ja ulkonäkö == Kooltaan koapeippo oli 21,5–23 cm. Koiras oli päästään ja rinnastaan väritykseltään kirkkaan oranssi. Rinnan oranssi väri vaalenee vatsaa kohti, niin että vatsa on väriltään vaalean kellertävä. Siivet ja yläperä olivat väriltään oliivinruskeat oranssein yksityiskohdin. Naaraat olivat selästä, päästä ja rinnasta väriltään vaalean kellertävän vihreitä. Vatsastaan naaras oli vaalea. Nuoret koiraat muistuttivat ulkonäöltään naaraita, mutta rinnan ja vatsan höyhenissä on tumman harmaat kärjet, jotka antavat viiruisen tai pilkullisen ulkonäön. Nokka lajilla oli suurikokoinen, tukeva ja väriltään harmaa. Lajista on säilynyt noin 65 näytettä maailman eri museoissa.Ausgerottete Arten == Elinympäristö ja ravinto == Koapeipot elivät kosteissa metsissä, joissa Acacia koa -puu oli yleinen. Metsät sijaitsevat yli 1 000 metrin korkeudella merenpinnasta. Laji söi erityisesti Acacia koa -lajin kovia siemeniä ja lisäksi myös perhosten toukkia ja Humala-akea-puun (Dodonaea viscosa) siemeniä. Koapeipot olivat hyvin yleisiä Havaijin pääsaarella vielä 1800-luvun alussa. Todennäköisimmät syyt lajin häviämiseen olivat elinympäristön häviäminen laajojen hakkuiden vuoksi ja mustarotan (Rattus rattus) leviäminen saarelle. Hyttysten levittämällä malarialla ei todennäköisesti ole ollut kovin suurta vaikutusta tämän lajin häviämiseen. == Lähteet == Luokka:Peipot Luokka:Sukupuuttoon kuolleet linnut